钦定古今图书集成/明伦汇编/氏族典/第084卷 > 胡天作
## 钦定古今图书集成/明伦汇编/氏族典/第084卷 > 胡天作

按《金史胡天作传》：“天作，字景山，管州人。初以乡兵守
御本州，累功少中大夫，管州刺史。兴定二年，遥授同
知太原府事。是岁平阳失守，改同知平阳府事。三年，
复取平阳，以天作充便宜招抚使，权元帅左都监。四
年，封平阳公。元光元年，知府事术虎忽失来以兵归
顺，执天作出。天作已受元官爵，至济源，欲脱走，先遣”
人奏表南京，元将恶其反复，遂诛之。